stanford-oval/wikipedia huggingface dataset:
ตัวละครในโอซาร์ก

โอซาร์ก เป็นละครชุดของสหรัฐอเมริกาที่เผยแพร่ทางเน็ตฟลิกซ์ โดยเป็นเรื่องราวของครอบครัวเบิร์ด ที่ต้องย้ายครอบครัวจากชิคาโกมายังโอซาร์ก เพื่อทำการฟอกเงินให้กับกลุ่มค้ายาเสพติดรายใหญ่จากประเทศเม็กซิโก จนกระทั่งได้เข้าไปตกอยู่ในสถานการณ์ต่างๆ เช่นการพัวพันกับคดีฆาตกรรม เผชิญหน้ากับกลุ่มมาเฟีย การดิ้นรนเอาชีวิตรอด หรือแม้กระทั่งการรับมือกับพฤติกรรมของลูกๆ จนเหตุการณ์บานปลายมากขึ้น
ละครชุดเรื่องนี้มีนักแสดงชื่อดังร่วมแสดงด้วยจำนวนมาก เช่น เจสัน เบตแมน, ลอรา ลินนีย์, จูเลีย การ์เนอร์, โซเฟีย ฮับลิตซ์, สกายลาร์ แกร์ทเนอร์, จอร์ดานา สปิโร, เจสัน บัตเลอร์ ฮาร์เนอร์, อีไซ โมราเลส, ปีเตอร์ มัลแลน, ลิซา เอเมอรี, ชาร์ลี ทาฮาน, เจเน็ต แมคเทียร์ และ ทอม เพลฟรีย์
โดยรายชื่อตัวละครประกอบด้วยรายชื่อ ตัวละครหลัก, ตัวละครสมทบ และ นักแสดงรับเชิญ
ตัวเอกและตัวละครหลัก > มาร์ติน เบิร์ด หรือ มาร์ตี

มาร์ติน เบิร์ด หรือ มาร์ตี (แสดงโดย เจสัน เบตแมน; ฤดูกาลที่ 1-4) สามีของเวนดี เบิร์ด เป็นพ่อของชาร์ลอตต์และโจนาห์ ผู้มีวาทศิลป์และเชี่ยวชาญทางบัญชีการเงิน เป็นเจ้าของบริษัทให้คำปรึกษาทางการเงินในชิคาโก เขาและหุ้นส่วนรับจ้างฟอกเงินให้กับโอมาร์ นาบาร์โร ผ่านทาง กามิโน เดล รีโอ หรือ "เดล" สมาชิกระดับสูงที่เป็นตัวแทน เดล จับได้ว่าหุ้นส่วนของมาร์ตีแอบยักยอกเงิน จึงฆ่าผู้เกี่ยวข้องทั้งหมด ส่วนมาร์ตีต้องแสดงความรับผิดชอบเพื่อรักษาชีวิตรอดด้วยการด้วยการฟอกเงินจำนวนมหาศาลที่โอซาร์กเป็นการตอบแทน
ตัวเอกและตัวละครหลัก > เวนดี เบิร์ด

เวนดี เบิร์ด หรือชื่อเดิม เวนดี เดวิส (แสดงโดย ลอรา ลินนีย์; ฤดูกาลที่ 1-4) ภรรยาของมาร์ตี เบิร์ด ,แม่ของชาร์ลอตต์และโจนาห์ และเป็นพี่สาวของ เบนจามิน เดวิส
เวนดี มีความสัมพันธ์ที่ไม่ค่อยดีกับพ่อของตัวเองจึงหนีออกจากบ้านตั้งแต่เป็นวัยรุ่นโดยจำเป็นต้องทิ้งเบนจามินน้องชายที่เป็นโรคไบโพลาร์ขั้นรุนแรงไว้กับพ่อ เวนดีมีความสามารถด้านการเจรจากับนักการเมืองและผู้มีอิทธิพล โดยเธอเคยทำงานเป็นที่ปรึกษาด้านการหาเสียงและเรียกคะแนนนิยมให้กับพรรคการเมืองและเคยทำงานให้กับ บารัค โอบามา เมื่อครั้งหาเสียงเป็นสมาชิกวุฒิสภาแห่งรัฐอิลลินอยส์ แต่กลับต้องออกจากงานที่เธอรักหลังคลอดชาร์ลอตต์ ลูกสาวคนโต จากนั้นเธอเป็นโรคซึมเศร้าหลังจากแท้งลูกคนที่ 3 จากอุบัติเหตุทางรถยนต์ เวนดี มีความสัมพันธ์ที่ห่างเหินกับสามีจึงแอบไปคบชู้กับ แกรี ซิลเวอร์เบิร์ก ทนายความสูงอายุ และนัดมีเพศสัมพันธ์กับชายชู้อยู่บ่อยๆ
เวนดี ได้รู้ความจริงเรื่องที่สามีของเธอกับหุ้นส่วนรับจ้างฟอกเงินให้กับโอมาร์ นาบาร์โร ผู้ค้ายาเสพติดจากเม็กซิโก จากการที่หุ้นส่วนของมาร์ตี ถูกยิงเสียชีวิต โดยในขณะที่เธอกำลังวางแผนย้ายเงินของสามีออกจากบัญชีและหลบหนีตามคำแนะนำของ แกรี ซิลเวอร์เบิร์ก ที่เป็นชายชู้ กลุ่มของนาร์บาร์โรก็ตามไปจับแกรี โยนลงมาจากคอนโดชั้น 80 จนตกลงมาร่างแหลกเละ เธอจึงต้องเข้าร่วมกับสามีในการย้ายครอบครัวจากชิคาโกไปฟอกเงินที่โอซาร์กเพื่อเอาชีวิตรอดและรักษาชีวิตของลูกๆไว้
หลังจากย้ายไปที่โอซาร์ก ช่วงแรกเวนดี้ก็ได้ทำงานเป็นนายหน้าอสังหาริมทรัพย์ และต่อมาเธอก็ใช้ประโยชน์จากประสบการณ์ทางด้านการเมืองของเธอในการโน้มน้าวให้ชาร์ลส์ วิลค์ส มหาเศรษฐีผู้ใจบุญอนุมัติการสร้างสถานกาสิโนเพื่อใช้ในการฟอกเงินให้กับกลุ่มนาบาร์โร
เวนดี้ เริ่มทำให้ครอบครัวเบิร์ดมีอำนาจในเขตโอซาร์กมากขึ้นเรื่อยๆ จนเธอเกิดความทะเยอทะยานและลุ่มหลงสถานะผู้มีอิทธิพลที่เธอได้รับ โดยเธอร่วมมือกับ เฮเลน เพียร์ซ ทนายสาวเลือดเย็นของกลุ่มนาบาร์โรในการกำจัด "เคด แลงมอร์" อาชญากรท้องถิ่นประจำโอซาร์กซึ่งเป็นพ่อของ รูธ แลงมอร์ โดยการที่เธอได้รับการสนับสนุนและได้รับความไว้ใจจากกลุ่มนาบาร์โรกระตุ้นความทะเยอทะยานส่วนตัวของเธอมากขึ้น ในขณะที่สถานะสามีภรรยาของเธอและมาร์ตี รวมถึงความสัมพันธ์ในครอบครัวระหว่างเธอและลูกๆ ดูจะย่ำแย่ลงเรื่อยๆ
สถานการณ์ยิ่งซับซ้อนขึ้นไปอีกเมื่อ เบนจามิน เดวิส หรือ "เบน" น้องชายของเวนดี ที่อาศัยอยู่ด้วยกันโดยยังไม่ทราบว่าพี่สาวและพี่เขยทำการฟอกเงินให้กับพวกค้ายาเสพติด ได้เริ่มคบหากับ รูธ แลงมอร์ และเลิกกินยารักษาโรคไบโพลาร์ ซึ่งทำให้พฤติกรรมของเขาควบคุมยากและเสี่ยงต่อความลับของครอบครัวมากขึ้น
ตัวเอกและตัวละครหลัก > ชาร์ลอตต์ เบิร์ด

ชาร์ลอตต์ เบิร์ด (แสดงโดย โซเฟีย ฮับลิตซ์; ฤดูกาลที่ 1-4) ลูกสาวคนโตของมาร์ตีและเวนดี เป็นพี่สาวของโจนาห์ เธอย้ายตามพ่อกับแม่มาที่โอซาร์กโดยที่ยังไม่ทราบเหตุผลในช่วงแรก แม้เธอจะเคยขอออกจากบ้านเนื่องจากมีความสัมพันธ์ที่ไม่ดีกับเวนดี และอึดอัดกับสถานการณ์ของครอบครัวแต่ภายหลังเธอได้มีส่วนบริหารจัดการกิจการต่างๆที่ครอบครัวใช้ฟอกเงิน
ชาร์ลอตต์ เคยคบหากับไวแอตต์ แลงมอร์ ลูกพี่ลูกน้องของรูธ ในช่วงที่เรียนอยู่โรงเรียนเดียวกัน ก่อนที่ทั้งคู่จะเลิกกันหลังเรียนจบ โดยไวแอตต์ ไปทำงานที่ไร่ฝิ่นของตระกูลสเนลล์ ส่วนชาร์ลอตต์ บริหารกิจการของตระกูลเบิร์ด
เจสัน เบตแมน
ลอรา ลินนีย์
ตำบลอุ่มจาน (อำเภอประจักษ์ศิลปาคม)

| ตำบลอุ่มจาน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Um Chan
ประเทศ: ไทย
จังหวัด: อุดรธานี
อำเภอ: ประจักษ์ศิลปาคม
พื้นที่
 • ทั้งหมด: 44.6 ตร.กม. (17.2 ตร.ไมล์)
ประชากร (2564)
 • ทั้งหมด: 7,832  คน
 • ความหนาแน่น: 175.60 คน/ตร.กม. (454.8 คน/ตร.ไมล์)
รหัสไปรษณีย์ : 41110
รหัสภูมิศาสตร์: 412503
 ส่วนหนึ่งของสารานุกรมประเทศไทย
ตำบลอุ่มจาน เป็นตำบลหนึ่งในสามตำบลของอำเภอประจักษ์ศิลปาคม จังหวัดอุดรธานี เดิมเป็นมีอาณาเขตครอบคลุมตำบลอุ่มจาน ตำบลห้วยสามพาด และตำบลนาม่วง
ประวัติ

วันที่ 29 มีนาคม 2450 โอนพื้นที่ตำบลบ้านจำปี ตำบลนายุง ตำบลสาแล ตำบลเชียงแหว และตำบลบ้านอุ่มจาร อำเภอเมืองหนองหาร ไปขึ้นกับ อำเภอกุมภวาปี
วันที่ 31 มีนาคม 2507 ตั้งตำบลห้วยสามพาด แยกออกจากตำบลอุ่มจาน
วันที่ 9 พฤศจิกายน 2514  ตั้งตำบลนาม่วง แยกออกจากตำบลห้วยสามพาด
วันที่ 25 มิถุนายน 2540 แยกพื้นที่ตำบลนาม่วง ตำบลห้วยสามพาด และตำบลอุ่มจาน อำเภอกุมภวาปี ไปตั้งเป็น กิ่งอำเภอประจักษ์ศิลปาคม ขึ้นกับอำเภอกุมภวาปี
วันที่ 24 สิงหาคม 2550 ยกฐานะเป็น อำเภอประจักษ์ศิลปาคม
อาณาเขต(ตำบล)

ทิศเหนือ  ติดต่อกับ ตำบลหนองไผ่ (อำเภอเมืองอุดรธานี)
ทิศตะวันออก  ติดต่อกับ ตำบลพังงู (อำเภอหนองหาน) ตำบลคอนสาย (อำเภอกู่แก้ว)
ทิศตะวันตก  ติดต่อกับ ตำบลนาม่วง (ประจักษ์ศิลปาคม) ตำบลเชียงแหว (อำเภอกุมภวาปี)
ทิศใต้  ติดต่อกับ ตำบลแชแล (อำเภอกุมภวาปี)
การปกครอง > การปกครองส่วนภูมิภาค

ตำบลห้วยสามพาด แบ่งการปกครองออกเป็น 14 หมู่บ้านได้แก่
หมู่ที่ 1 บ้านดอนกลาง
หมู่ที่ 2 บ้านดอนคง
หมู่ที่ 3 บ้านเมืองปัง
หมู่ที่ 4 บ้านหนองเม็ก
หมู่ที่ 5 บ้านโพนทอง
หมู่ที่ 6 บ้านโพนทอง
หมู่ที่ 7 บ้านลานเต
หมู่ที่ 8 บ้านอุ่มจาน
หมู่ที่ 9 บ้านน้ำเที่ยง
หมู่ที่ 10 บ้านอุ่มจาน
หมู่ที่ 11 บ้านเมืองปัง
หมู่ที่ 12 บ้านโพนทอง
หมู่ที่ 13 บ้านอุ่มจาน
หมู่ที่ 14 บ้านอุ่มจานพัฒนา
การปกครอง > การปกครองส่วนท้องถิ่น

ท้องที่ตำบลอุ่มจาน ประกอบด้วยองค์กรปกครองส่วนท้องถิ่น 1 แห่ง ได้แก่
องค์การบริหารส่วนตำบลอุ่มจาน  ครอบคลุมพื้นที่ตำบลอุ่มจานทั้งตำบล
สถานศึกษา

โรงเรียนบ้านอุ่มจาน
ตำบลวังหลวง (อำเภอเสลภูมิ)

| ตำบลวังหลวง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wang Luang

ประเทศ: ไทย
จังหวัด: ร้อยเอ็ด
อำเภอ: เสลภูมิ
พื้นที่
 • ทั้งหมด: 43.20 ตร.กม. (16.68 ตร.ไมล์)
ประชากร (2565)
 • ทั้งหมด: 5,996 คน
 • ความหนาแน่น: 138.80 คน/ตร.กม. (359.5 คน/ตร.ไมล์)
รหัสไปรษณีย์ : 45120
รหัสภูมิศาสตร์: 451006
เว็บไซต์: www.wangluangcity.go.th
 ส่วนหนึ่งของสารานุกรมประเทศไทย
วังหลวง เป็นตำบลหนึ่งของอำเภอเสลภูมิ จังหวัดร้อยเอ็ด
ประวัติ

วันที่ 25 พฤศจิกายน 2501 ตั้งตำบลวังหลวง แยกออกจากตำบลนาแซง และตำบลนาเมือง
ที่ตั้งและอาณาเขต

ตำบลวังหลวงมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลนาแซง และตำบลโคกกกม่วง (อำเภอโพนทอง)
ทิศตะวันออก ติดต่อกับตำบลศรีวิลัย ตำบลเหล่าน้อย และตำบลภูเงิน
ทิศใต้ ติดต่อกับตำบลบึงเกลือ และตำบลเมืองไพร
ทิศตะวันตก ติดต่อกับตำบลนาเมือง
การแบ่งเขตการปกครอง > การปกครองส่วนภูมิภาค

ตำบลวังหลวงแบ่งพื้นที่การปกครองออกเป็น 18 หมู่บ้าน
| หมู่ที่ | ชื่อหมู่บ้าน | อักษรโรมัน | ประชากร (คน) | บ้าน (หลัง) |
| --- | --- | --- | --- | --- |
| 1 | นาดี | Na Di | 554 | 157 |
| 2 | คอกควาย | Khok Khwai | 313 | 90 |
| 3 | หนองแห้ว | Nong Haeo | 191 | 55 |
| 4 | ท่าทางเกวียน | Tha Thang Kwian | 178 | 48 |
| 5 | ท่าเยี่ยม | Tha Yiam | 289 | 76 |
| 6 | ท่าโพธิ์ | Tha Pho | 110 | 33 |
| 7 | ท่างาม | Tha Ngam | 376 | 93 |
| 8 | กกทัน | Kok Than | 335 | 95 |
| 9 | ดอนแก้ว | Don Kaeo | 439 | 116 |
| 10 | หนองขาม | Nong Kham | 360 | 118 |
| 11 | ท่าบ่อ | Tha Bo | 426 | 102 |
| 12 | หนองขุ่น | Nong Khun | 372 | 101 |
| 13 | หนองเทา | Nong Thao | 418 | 109 |
| 14 | บาก | Bak | 356 | 114 |
| 15 | กกกอก | Kok Kok | 281 | 77 |
| 16 | คอกควาย | Khok Khwai | 298 | 77 |
| 17 | บาก | Bak | 406 | 116 |
| 18 | หนองขามพัฒนา | Nong Kham Phatthana | 294 | 99 |
| รวม | รวม | รวม | 5,996 | 1,676 |
ข้อมูลปี 2565
การแบ่งเขตการปกครอง > การปกครองส่วนท้องถิ่น

ท้องที่ตำบลวังหลวงทั้งหมดอยู่ในเขตการปกครองของเทศบาลตำบลวังหลวง
ทังจ่ง

ขนมปังที่ทำด้วยทังจ่ง
ขนมปังนมที่ทำด้วยทังจ่ง
ทังจ่ง (จีนตัวย่อ: 汤种; จีนตัวเต็ม: 湯種; พินอิน: tāngzhǒng) หรือ ยูดาเนะ (ญี่ปุ่น: 湯種; โรมาจิ: yudane) เป็นส่วนประกอบอาหารที่ทำโดยการนวดแป้งสาลีเข้ากับน้ำร้อนเพื่อให้แป้งเหนียว ใช้สำหรับทำขนมปัง
วิธีการทำขนมปังโดยใช้วิธีนี้เรียกว่า "วิธีขนมปังจากยูดาเนะ" (湯種製パン法) และขนมปังที่ทำเรียกว่า "ขนมปังยูดาเนะ" (湯種パン) ขนมปังยูดาเนะมีเอกลักษณ์เฉพาะด้วยเนื้อสัมผัสที่เหนียวนุ่ม รสชาติที่เป็นเอกลักษณ์ บูดช้า และความอร่อยที่เก็บไว้ได้นาน
ตาว

| ตาว |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: Arecales Arecales
วงศ์:: ปาล์ม (พืช) Arecaceae
สกุล:: สกุลตาว Arenga (Wurmb) Merr.
สปีชีส์:: Arenga pinnata
ชื่อทวินาม
Arenga pinnata (Wurmb) Merr.

ตาว, ต๋าว หรือ ชก (ชื่อวิทยาศาสตร์: Arenga pinnata, ชื่ออื่น ๆ เช่น "ฉก" หรือ "กาฉก" (ระนอง), หมึ่กล่าง (ลัวะ), ต๋งล้าง (ม้ง), ต่าว (เมี่ยน) เป็นต้น) เป็นพืชใบเลี้ยงเดี่ยวชนิดหนึ่งที่อยู่ในวงศ์ปาล์มเช่นเดียวกับตาลและมะพร้าว มีถิ่นกำเนิดในเอเชียเขตร้อนตั้งแต่ทางตะวันออกของอินเดีย ไปจนถึงมาเลเซีย, อินโดนีเซีย และฟิลิปปินส์ 
ในประเทศไทยพบมากในป่าดิบชื้น เช่น ป่าลับแล จังหวัดอุตรดิตถ์และจังหวัดน่าน
ลำต้นตรง ใหญ่กว่าต้นตาล ไม่แตกหน่อ ใบเป็นแฉกคล้ายใบมะพร้าวแต่ใหญ่กว่า ดอกเป็นดอกช่อ แยกตัวผู้ตัวเมีย ช่อดอกตัวผู้ออกได้หลายครั้ง แต่ช่อดอกตัวเมียออกเพียงครั้งเดียว ออกผลเพียงครั้งเดียวก็ตาย ผลเป็นพวงทะลายมีผลติดอยู่มากมาย เป็นพูตื้นสามพู เมื่ออ่อนสีเขียว พอแก่เป็นสีเหลืองแดงและน้ำตาล ไม่มีก้านผล โดยกลีบเลี้ยงติดกับช่อดอกโดยตรง และติดทนจนเป็นผล
การใช้ประโยชน์

น้ำตาลที่ปาดได้จากช่อดอกตัวผู้ ทำเป็นน้ำตาลสด น้ำตาลเมา และน้ำส้มได้ ในอินเดียปาดเอาน้ำหวานต้นตาวไปทำน้ำตาลเรียก gur และหมักเป็นน้ำส้มสายชู ทางภาคใต้ของไทยนิยมทำน้ำตาลจากต้นตาวเช่นกัน โดยเรียกว่า น้ำตาลฉก ชาวชวาและบาหลีนิยมใช้ใบมุงหลังคา ในอินโดนีเซียและฟิลิปปินส์รับประทานผลตาวทั้งผลดิบและนำไปเชื่อม
แป้งที่สกัดได้จากลำต้นใช้ทำอาหารเช่นบักโซในอินโดนีเซีย ตัวหนอนของด้วงแรดที่อาศัยในลำต้นนำมารับประทานได้ ยอดอ่อนรับประทานได้ ดอกมีน้ำหวานใช้เลี้ยงผึ้ง ราก ลำต้นและก้านใบย่อยเป็นส่วนที่ให้เส้นใย ใช้ทำเชือก แปรงทาสี วัสดุเสริมคอนกรีต เยื่อละเอียดบริเวณกาบใบใช้ทำคบไฟและหมันเรือ สายเบ็ด สายแร้วดักนก หรือสานเสื่อ ใบอ่อนรับประทานได้ ก้านใบย่อยทำไม้กวาดและไม้เสียบสะเต๊ะ ใบใช้มวนบุหรี่ มัดสิ่งของ ก้านช่อดอกใช้ทำไม้เท้าได้ เปลือกผลอ่อนมีผลึกออกซาเลต ทำให้คัน ผลดิบตำให้ละเอียดใช้เบื่อปลา รากอ่อนใช้รักษานิ่วในไต รากแก่ใช้แก้ปวดฟัน เยื่อละเอียดในกาบใบใช้รักษาแผลไฟไหม้ น้ำตาลที่ได้มีสรรพคุณเป็นยาระบาย
ในประเทศไทยใบตาวใช้มุงหลังคา กั้นฝาบ้าน ก้านใบทำไม้กวาด เส้นใยของลำต้นใช้ทำแปรง ยอดอ่อนนำมาทำอาหารได้เช่นเดียวกับหน่อไม้ หรือนำไปดองแบบหน่อไม้ดองก็ได้ ผลตาวใช้ทำลูกชิด โดยต้องนำผลตาวไปต้มในน้ำเดือดจนนิ่ม นำมาปาดหัวให้เห็นเนื้อในแล้วบีบเอาลูกตาวข้างในออกมา แล้วนำลูกตาวนี้ไปแช่น้ำ เปลี่ยนน้ำบ่อย ๆ จนเป็นสีขาว นำไปต้ม แล้วแช่น้ำเชื่อมไว้อีก 1 คืน จากนั้น นำไปทำเป็นลูกชิดปี๊บ ลูกชิดกระป๋อง ลูกชิดอบแห้ง ซึ่งจะนำไปทำขนมได้หลายชนิด เช่น ใส่ในไอศกรีม หวานเย็น รวมมิตร โดยแหล่งผลิตลูกตาวที่สำคัญอยู่ที่จังหวัดน่าน ซึ่งเป็นโรงงานแปรรูปตาวแห่งเดียวในเขตพื้นที่ภาคเหนือ
แหล่งข้อมูลอื่น

Kew Palms Checklist: Arenga pinnata
Global Compendium of Weeds: Arenga pinnata เก็บถาวร 2007-09-29 ที่ เวย์แบ็กแมชชีน
PACSOA: Arenga pinnata เก็บถาวร 2008-01-03 ที่ เวย์แบ็กแมชชีน
"Sugar palm" entry at Bioenergy Wiki
| การแยกแยะหน่วยอนุกรมวิธาน |
| --- | --- |
Arenga pinnata:  Wikidata: Q227984  Wikispecies: Arenga pinnata  BOLD: 411855  EoL: 1136057  EPPO: AGBPI  FNA: 200027008  FoC: 200027008  GBIF: 2733997  GRIN: 3951  iNaturalist: 348791  IPNI: 664261-1  IRMNG: 10207716  ITIS: 506704  NCBI: 145669  PalDat: Arenga_pinnata  PfaF: pinnata Arenga pinnata  Plant List: kew-14681  PLANTS: ARPI6  POWO: urn:lsid:ipni.org:names:664261-1  Tropicos: 2401365  WCSP: 14681 
Saguerus pinnatus:  Wikidata: Q87611340  GBIF: 2734008  GRIN: 32654  IPNI: 669778-1  POWO: urn:lsid:ipni.org:names:669779-1  Tropicos: 2401379 
ผลตาว
ภาพวาดต้นตาว
ทัง เหวย

| ทัง เหวย |
| --- | --- |
เกิด:  (1979-10-07) 7 ตุลาคม ค.ศ. 1979 (45 ปี) ทัง เหวย หางโจว มณฑลเจ้อเจียง
คู่ครอง: Zhu Yuchen (1998-2002) Tian Yu (2004-2007)
อาชีพ: นักแสดง
ปีที่แสดง: ค.ศ. 1998 - ปัจจุบัน
ฐานข้อมูล
IMDb
ทัง เหวย (จีนตัวย่อ: 汤唯; จีนตัวเต็ม: 湯唯; พินอิน: Tāng Wéi) มีชื่อภาษาอังกฤษว่า รีเบกกา ทัง (Rebecca Tang)  เป็นนักแสดงหญิงชาวจีน จากเมืองหางโจว มณฑลเจ้อเจียง
ทัง เหวยจบวิชาการแสดงจากสถาบันการแสดงกลาง กรุงปักกิ่ง เริ่มมีผลงานแสดงภาพยนตร์ และภาพยนตร์โทรทัศน์ ก่อนจะมีชื่อเสียงจากการรับบทเป็น เจิ้ง ผิงรื่อ (Zheng Ping Ru) หรือ หวัง เจียจือ (Wong Chia Chi) หญิงสาวที่มีบทบาทในแนวร่วมชาวจีนรักชาติเพื่อต่อต้านญี่ปุ่นในสงครามจีน-ญี่ปุ่นครั้งที่สอง จากภาพยนตร์เรื่อง Lust, Caution (ชื่อไทย เล่ห์ราคะ) ผลงานปี 2007 กำกับโดยหลี่ อัน จากบทประพันธ์ของจาง อ้ายหลิง ซึ่งส่งให้เธอได้รับรางวัลม้าทองคำในสาขานักแสดงหน้าใหม่ และรางวัลภาพยนตร์จีน สาขานักแสดงนำหญิง  แต่จากบทบาทนี้ที่เต็มไปด้วยฉากการร่วมเพศของเธอกับเหลียง เฉาเหว่ย ทำให้เธอต้องอยู่ในบัญชีดำของคณะกรรมการควบคุมวิทยุ ภาพยนตร์ และโทรทัศน์แห่งรัฐ หน่วยงานของรัฐบาลจีน เธอถูกระงับการแสดงภาพยนตร์และงานโฆษณาทั้งหมดก็ถูกห้ามฉาย  เธอถูกตัดออกจากรายชื่อนักแสดงนำเรื่อง The Warrior and the Wolf (2009) ภาพยนตร์อิงประวัติศาสตร์ กำกับโดยเถียน ช่วงช่วง  ซึ่งถ่ายทำที่มณฑลซินเจียง โดยมอบหมายให้แม็คกี้ คิว รับบทนำแทน
หลังงานแสดงเรื่อง Lust, Caution และระงับผลงานใหม่ เธอและครอบครัวย้ายมาอาศัยอยู่ที่ฮ่องกง  และได้แสดงภาพยนตร์เรื่อง Late Autumn (2010) ภาพยนตร์เกาหลี คู่กับฮย็อน บิน และ Crossing Hennessy (2010) ภาพยนตร์รักฮ่องกง คู่กับจาง เซี๊ยะโหย่ว และในปี พ.ศ. 2554 ทังเหวย ได้รับบทเป็นภรรยาของเจิน จื่อตัน ในภาพยนตร์กังฟูกำลังภายในสัญชาติฮ่องกงเรื่อง Wuxia
นกกระจ้อยป่าโกงกาง

| นกกระจ้อยป่าโกงกาง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Acanthizidae
สกุล:: Geryone
สปีชีส์:: G.  sulphurea
ชื่อทวินาม
Gerygone sulphurea (Wallace, 1864)

นกกระจ้อยป่าโกงกาง (ชื่อวิทยาศาสตร์: Gerygone sulphurea) เป็นนกในวงศ์: Acanthizidae พบได้ใน ประเทศบรูไน อินโดนีเซีย มาเลเซีย ฟิลิปปินส์ สิงคโปร์ และ ประเทศไทย
แหล่งที่อยู่ ตามธรรมชาติ คือ ป่าใบกว้างชื้นระดับต่ำในเขตร้อนและกึ่งเขตร้อน และ ป่าชายเลน
นกกระดาษ

นกกระเรียนกระดาษ
นกกระดาษ เป็นการพับกระดาษแบบหนึ่งให้เป็นรูปร่างของนกกระเรียน ดั้งเดิมมีที่มาจากประเทศญี่ปุ่น ซึ่งเรียกศิลปะการพับกระดาษว่า โอะริงะมิ
นกกระดาษถูกใช้เพื่อเป็นการให้กำลังใจแก่ซาซากิ ซาดาโกะ เด็กหญิงชาวเมืองฮิโรชิมาคนหนึ่ง ที่ป่วยเนื่องจากได้รับผลกระทบจากระเบิดนิวเคลียร์
ปลายปีพ.ศ. 2547 ได้นำมาใช้ในประเทศไทย เพื่อแสดงถึงความห่วงใยของประชาชนชาวไทยที่มีต่อชาวใต้ โดยทางหน่วยงานราชการได้รับนกกระดาษนั้นจากนักเรียน นักศึกษา  และประชาชนทั่วไป  นำไปโปรยบนท้องฟ้าเหนือสามจังหวัดภาคใต้ได้แก่  จังหวัดนราธิวาส  จังหวัดยะลา  และจังหวัดปัตตานี
ทีวี 3 ลัตเวีย

| --- | --- |

ประเทศ: ประเทศลัตเวีย
พื้นที่แพร่ภาพ: ประเทศลัตเวีย
ประวัติ
เริ่มออกอากาศ: ค.ศ. 1998
ลิงก์
เว็บไซต์: http://www.tv3.lv
ทีวี 3 ลัตเวีย เป็นสถานีโทรทัศน์ที่กำหนดเป้าหมายไปที่ผู้ชมชาวลัตเวีย ดำเนินกิจการโดยโมเดิร์นไทม์สกรุ๊ป (เอ็มทีจี) ออกอากาศครั้งแรกในปี ค.ศ.1998  ในปี 2001 ทีวี 3 ลัตเวีย มีสัดส่วนแบ่ง
การรับชมเพิ่มมากขึ้นจนกลายเป็นสถานีโทรทัศน์ที่ได้รับความนิยมมากที่สุดในประเทศลัตเวีย
แหล่งข้อมูลอื่น

เว็บไซต์อย่างเป็นทางการ
ทากูมะ อาซาโนะ

ทากูมะ อาซาโนะ (ญี่ปุ่น: 浅野拓磨; โรมาจิ: Asano Takuma; เกิด: 10 พฤศจิกายน ค.ศ. 1994) นักฟุตบอลอาชีพชาวญี่ปุ่น ปัจจุบันลงเล่นในตำแหน่งกองหน้า#ปีก และกองหน้า ให้กับเฟาเอ็ฟเอ็ล โบคุม สโมสรในบุนเดิสลีกา และทีมชาติญี่ปุ่น
ประวัติ

ทากูมะ อาซาโนะ เกิดที่เมืองโคโมโนะ จังหวัดมิเอะ บนเกาะฮนชู ในครอบครัวที่มีพี่น้องถึง 7 คน โดยเป็นลูกที่ 6 ของครอบครัว อาซาโนะเริ่มเล่นฟุตบอลโดยมีพี่ชายเป็นแรงบันดาลใจ ก่อนจะเข้าศึกษาต่อในระดับชั้นมัธยมปลายในโรงเรียนที่มีชื่อเสียงทางด้านฟุตบอล คือ โรงเรียนเทคนิคยกกาอิจิจูโอ และกลายเป็นนักฟุตบอลดาวรุ่งในเวลาไม่นาน จนกระทั่งได้เข้าเป็นผู้เล่นของซานเฟรซ ฮิโรชิมะ ขณะอายุ 18 ปี เมื่อเดือนมกราคม ค.ศ. 2013 และได้แชมป์เจลีก 2 สมัย รวมถึงแชมป์ซูเปอร์คัพ  4 สมัย กลายเป็นนักฟุตบอลดาวรุ่งที่น่าจับตามอง ได้รับรางวัลดาวรุ่งยอดเยี่ยมประจำปี ค.ศ. 2015 รวมถึงติดทีมชาติญี่ปุ่นในปีเดียวกัน อาซะโนะได้รับฉายาจากสื่อมวลชนในญี่ปุ่นและเพื่อนร่วมสโมสรว่า "เดอะจากัวร์"  จากความรวดเร็ว ซึ่งทุกครั้งที่ยิงประตูได้ อาซาโนะจะแสดงท่าทางดีใจด้วยท่าตะปบเหยื่อคล้ายเสือจากัวร์จนกลายเป็นเอกลักษณ์ส่วนตัว
ในการแข่งขันเอเอฟซีแชมเปียนส์ลีก 2016 อาซาโนะได้เป็นผู้ทำประตูให้กับต้นสังกัดถึง 2 ประตู ในนาทีที่ 42 และ 55 ในการเล่นกับบุรีรัมย์ ยูไนเต็ด จากประเทศไทย โดยซานเฟรซ ฮิโรชิมะเป็นฝ่ายชนะไป 3–0
ในกลางปี ค.ศ. 2016 ทากูมะ อาซาโนะ ได้เป็นที่ฮือฮาเมื่อตกเป็นข่าวว่าอาร์เซนอล สโมสรระดับใหญ่ในพรีเมียร์ลีกให้ความสนใจ และได้ย้ายมาร่วมสโมสรอย่างถาวรหลังจากนั้นไม่นาน โดยมีค่าตัวประมาณ 5 ล้านปอนด์ ถือเป็นผู้เล่นชาวญี่ปุ่นคนที่ 3 ของอาร์เซนอลต่อจากจุนอิจิ อินาโมโตะ และเรียว มิยาอิจิ แต่ทว่าอาซาโนะยังมิได้มีใบอนุญาตทำงานในอังกฤษ เพราะเล่นให้กับทีมชาติญี่ปุ่นไม่เพียงพอ อาร์เซนอลจึงได้ปล่อยตัวในแบบยืมให้แก่ชตุทการ์ท ในเยอรมนี เป็นเวลาหนึ่งฤดูกาล
ในการแข่งขันฟุตบอลโลก 2018 รอบคัดเลือก โซนเอเชีย  รอบ 12 ทีมสุดท้าย เมื่อวันที่ 1 กันยายน ค.ศ. 2016 ที่สนามกีฬาไซตามะ 2002 ที่ทีมชาติญี่ปุ่นแพ้ต่อสหรัฐอาหรับเอมิเรตส์ไป 1–2 ซึ่งผลการแข่งขันครั้งนี้ได้ตกเป็นที่วิพากษ์วิจารณ์อย่างกว้างขวางในการทำหน้าที่ของผู้ตัดสิน อาซาโนะเป็นตัวสำรองถูกเปลี่ยนตัวลงมาในครึ่งหลัง เป็นผู้โหม่งลูกบอลข้ามเส้นประตูไปแล้วในนาทีที่ 77 แต่ทว่าผู้รักษาประตูสหรัฐอาหรับเอมิเรตส์ยังปัดออกมาได้นั้น ผู้ตัดสินไม่ได้ยกให้เป็นประตู ไม่เช่นนั้นญี่ปุ่นจะตามตีเสมอได้ในลูกนี้ แต่อาซาโนะมายิงประตูได้อีกหนึ่งลูก ในนัดถัดมาในวันที่ 6 กันยายน ในการพบกับทีมชาติไทย ที่สนามราชมังคลากีฬาสถาน ด้วยการเป็นผู้เล่นตัวจริง ในนาทีที่ 75 นับเป็นลูกที่ 2 ของญี่ปุ่นในครั้งนี้ ทำให้ญี่ปุ่นชนะไป 0–2
ตำบลขามป้อม (อำเภอเปือยน้อย)

| ตำบลขามป้อม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Kham Pom
ประเทศ: ไทย
จังหวัด: ขอนแก่น
อำเภอ: เปือยน้อย
พื้นที่
 • ทั้งหมด: 54.74 ตร.กม. (21.14 ตร.ไมล์)
ประชากร
 • ทั้งหมด: 5,528 คน
 • ความหนาแน่น: 100.98 คน/ตร.กม. (261.5 คน/ตร.ไมล์)
รหัสไปรษณีย์ : 40340
รหัสภูมิศาสตร์: 401103
 ส่วนหนึ่งของสารานุกรมประเทศไทย
| องค์การบริหารส่วนตำบลขามป้อม |
| --- | --- |
องค์การบริหารส่วนตำบล
   ตรา
ประเทศ:  ไทย
จังหวัด: ขอนแก่น
อำเภอ: เปือยน้อย
การปกครอง
 • นายก: คำสอนธนากุล ไชยปาก
รหัส อปท.: 06401103
ที่อยู่ที่ทำการ: เลขที่ 97 หมู่ที่ 10 ตำบลขามป้อม อำเภอเปือยน้อย จังหวัดขอนแก่น 40340
เว็บไซต์: www.khampom.go.th
 ส่วนหนึ่งของสารานุกรมประเทศไทย
ขามป้อม เป็นตำบลหนึ่งในอำเภอเปือยน้อย จังหวัดขอนแก่น ระยะทางห่างตัวอำเภอเปือยน้อยประมาณ 11 กิโลเมตร โดยใช้เส้นทางสายอำเภอเปือยน้อย–อำเภอบ้านไผ่
ประวัติ

ขามป้อมเดิมเป็นเพียงหมู่บ้านเล็ก ๆ ในปกครองของตำบลวังม่วง ต่อมาเมื่อวันที่ 25 สิงหาคม พ.ศ. 2521 ทางราชการได้แบ่งแยกท้องที่ออกมาจัดตั้งเป็นตำบลใหม่ชื่อ ตำบลขามป้อม เขตปกครองของกิ่งอำเภอเปือยน้อย จังหวัดขอนแก่น
เมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลขามป้อมเป็น องค์การบริหารส่วนตำบลขามป้อม อำเภอเปือยน้อย จนถึงปัจจุบันนี้
ที่ตั้งและอาณาเขต

ตำบลขามป้อมตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลบ้านลาน (อำเภอบ้านไผ่)
ทิศใต้ ติดต่อ ตำบลวังม่วง, ตำบลสระแก้ว
ทิศตะวันออก ติดต่อ ตำบลหนองแวง (อำเภอกุดรัง), ตำบลหนองแดง (อำเภอนาเชือก)
ทิศตะวันตก ติดต่อ  ตำบลบ้านลาน, ตำบลป่าปอ (อำเภอบ้านไผ่)
การแบ่งเขตการปกครอง

ตำบลขามป้อมแบ่งเขตการปกครองออกเป็น 10 หมู่บ้าน ดังนี้
หมู่ที่ 1 บ้านขามป้อม
หมู่ที่ 2 บ้านส้มป่อยใหญ่
หมู่ที่ 3 บ้านส้มป่อยน้อย
หมู่ที่ 4 บ้านวังผือ
หมู่ที่ 5 บ้านหนองนกเขียน
หมู่ที่ 6 บ้านหนองโก
หมู่ที่ 7 บ้านหินฮาว
หมู่ที่ 8 บ้านนาเสถียร
หมู่ที่ 9 บ้านวังผือ
หมู่ที่ 10 บ้านหนองนกเขียน
การศึกษา

โรงเรียนระดับประถมศึกษา จำนวน 4 แห่ง
โรงเรียนบ้านส้มป่อย
โรงเรียนหนองนกเขียนนาเสถียร
โรงเรียนบ้านโกน้อย
โรงเรียนบ้านหิวฮาววังลำชู
โรงเรียนระดับประถมศึกษาขยายโอกาส จำนวน 1 แห่ง
โรงเรียนบ้านวังผือขามป้อม
โรงเรียนระดับมัธยมศึกษา จำนวน 1 แห่ง
โรงเรียนกู่ทองพิทยาลัย
ศูนย์พัฒนาเด็กเล็ก จำนวน 2 แห่ง
ศูนย์การศึกษานอกโรงเรียนประจำตำบล จำนวน 1 แห่ง
การสาธารณสุข

โรงพยาบาลรัฐ จำนวน 1 แห่ง
โรงพยาบาลส่งเสริมสุขภาพตำบลขามป้อม
นกกระจิบกัมพูชา

| นกกระจิบกัมพูชา |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Cisticolidae
สกุล:: Orthotomus
สปีชีส์:: O.  chaktomuk
ชื่อทวินาม
Orthotomus chaktomuk Mahood et al., 2013

นกกระจิบกัมพูชา (ชื่อวิทยาศาสตร์: Orthotomus chaktomuk) เป็นชนิดของนกซึ่งถูกค้นพบในกรุงพนมเปญ เมืองหลวงของประเทศกัมพูชา ในปี 2552 ระหว่างการสืบสวนไข้หวัดนก ในปี 2556 มีการกำหนดให้เป็นชนิดใหม่และมีการอธิบายอย่างเป็นทางการ นกกระจิบกัมพูชาเป็นนกเล็ก มีปอยสีส้มแดงบนหัว นกกระจิบกัมพูชาเป็นสัตว์ประจำถิ่นของประเทศกัมพูชา ซึ่งมีแนวโน้มว่าจะจำกัดอยู่เฉพาะถิ่นที่อยู่ไม้พุ่มดกในที่ราบลุ่มน้ำท่วมถึงของแม่น้ำโขง
ทีวีดีเอกซ์

ทีวีดีเอกซ์ หรือ เอฟเอ็มดีเอกซ์ คือ การรับชมโทรทัศน์/วิทยุทางไกล คำว่า DX ในภาษาโทรเลข หมายความว่า "ทางไกล" และ ทีวีดีเอกซ์ มี 2 วิธีในการรับชม คือ "โทรโป" และ "สโปแรนดิก อี"
แหล่งข้อมูลอื่น

เว็บไซต์ของ โทดด์ เอมสลี
ทีวีดูอา

| --- | --- |

ประเทศ:  มาเลเซีย
พื้นที่แพร่ภาพ:  มาเลเซีย    สิงคโปร์    บรูไน    ไทย (ภาคใต้)    อินโดนีเซีย (กาลีมันตันและรีเยา)
คำขวัญ: Dunia Ria  (A Happy World)
สำนักงานใหญ่: Angkasapuri, Kuala Lumpur
แบบรายการ
ระบบภาพ: 1080i HDTV (16:9)
ความเป็นเจ้าของ
เจ้าของ: Radio Televisyen Malaysia
ช่องรอง: ทีวีซาตู, ทีวีโอเคย์, อาร์ทีเอ็มสปอร์ต, เบอริตาอาร์ทีเอ็ม
ประวัติ
เริ่มออกอากาศ: 17 พฤศจิกายน ค.ศ. 1969 (1969-11-17)
ชื่อเดิม: Rangkaian Kedua (1969–1978) RTM 2 (1978–1990, 2006–2009)
ลิงก์
เว็บไซต์: tv2.rtm.gov.my
ออกอากาศ

ภาคพื้นดิน
myFreeview: ช่อง 102 (HD)
ทีวีดาวเทียม
Astro: ช่อง 102 (HD)
NJOI: ช่อง 102 (HD)
ไอพีทีวี เครือข่าย เอดีเอสแอล
Unifi TV: ช่อง 102 (SD)
สื่อสตรีมมิง
RTMKlik: Watch live
 
ทีวี2 (มาเลเซีย) (TV2 (Malaysia)) หรือเรียกว่า ทีวีดูอา เป็นช่องสถานีโทรทัศน์ของประทศมาเลเซีย เป็นเจ้าของและดำเนินการโดยสถานีวิทยุโทรทัศน์แห่งมาเลเซีย และเป็นแผนกกระจายเสียงของรัฐบาลมาเลเซีย เริ่มออกอากาศเมื่อวันที่ 17 พฤศจิกายน พ.ศ. 2512 ทีวีดูอาเป็นสถานีโทรทัศน์ที่เก่าแก่ที่สุดอันดับสองในประเทศมาเลเซีย คุณสมบัติช่องส่วนใหญ่เป็นภาษาอังกฤษ, ภาษาจีนกลางและภาษาทมิฬ ข่าวสารและทอล์คโชว์ในหลังสองภาษามีการผลิตส่วนใหญ่สำหรับจีนและชุมชนอินเดีย นอกจากนี้ยังมีรายการบันเทิงทั้งในประเทศและต่างประเทศรวมถึงรายการเรียลลิตี้โชว์ ภาพยนตร์และละครตลอดจนเป็นรายการกีฬา
แหล่งข้อมูลอื่น

เว็บไซต์ทางการ
แม่แบบ:Radio Televisyen Malaysia
แม่แบบ:Malaysia TV
แม่แบบ:Chinese language television in Southeast Asia
ที่เปิดขวด

ที่เปิดขวดที่อยู่ในมีดพกสารพัดประโยชน์
ที่เปิดขวด เป็นอุปกรณ์ที่ประดิษฐ์ขึ้นหลังจากผลิตขวดที่มีการผนึกแบบฝาจีบ  เพื่อการเปิดสำหรับบริโภคน้ำในขวด ใช้หลักการคานงัดแบบฟิสิกส์
ทีวีดอตคอม

| --- | --- |
ประเภท: บันเทิง
ภาษาที่ใช้ได้: ภาษาอังกฤษ
เจ้าของ: CBS Interactive
สร้างโดย: CNET Networks, Inc.
ยูอาร์แอล: TV.com
เชิงพาณิชย์: ใช่
ลงทะเบียน: ไม่จำเป็น
TV.com เป็นเว็บไซต์ของซีบีเอส อินเตอร์แอคทีฟ เป็นเว็บไซต์ครอบคลุมรายการโทรทัศน์และสถานีโทรทัศน์ที่ออกอากาศในประเทศสหรัฐอเมริกา, สหราชอาณาจักร, แคนาดา, ออสเตรเลีย, นิวซีแลนด์, ไอร์แลนด์และประเทศญี่ปุ่น เปิดให้บริการเมื่อวันที่ 1 มิถุนายน ค.ศ. 2005
แหล่งข้อมูลอื่น

เว็บไซต์ทางการ
นกกระจิบหญ้าท้องเหลือง

| นกกระจิบหญ้าท้องเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Cisticolidae
สกุล:: Prinia
สปีชีส์:: P.  flaviventris
ชื่อทวินาม
Prinia flaviventris (Delessert, 1840)

นกกระจิบหญ้าท้องเหลือง (Yellow-bellied Prinia) เป็นนกขนาดเล็กในวงศ์นกยอดข้าวและนกกระจิบหญ้า พบในอนุทวีปอินเดียและเอเชียตะวันออกเฉียงใต้  กระจายพันธุ์ในประเทศบรูไน, กัมพูชา, เขตบริหารพิเศษฮ่องกง, ประเทศอินเดีย, อินโดนีเซีย, ลาว, มาเลเซีย, พม่า, เนปาล, ปากีสถาน, สิงคโปร์, ไต้หวัน, ไทย, และเวียดนาม
ลักษณะ

นกกระจิบหญ้าท้องเหลืองเป็นนกขนาดเล็ก หัวสีเทามีแถบสีขาวบริเวณหัวตา ลำตัวด้านบนสีน้ำตาลอมเขียวเทา คอ และอกสีขาว ท้องและขนคลุมใต้โคนหางสีเหลือง หางยาวเรียงลดหลั่นกัน